mteb/NusaParagraphTopicClassification huggingface dataset:
Negara-negara maju di Eropa dan Amerika Serikat bahkan telah mematikan siaran analog (analog switch-off) dan beralih ke siaran digital. Pemerintah Indonesia menetapkan bahwa selambat-lambatnye implementasi penyiaran digital dimulai tahun 2012 dan di tahun-tahun berikutnye di kota-kota besar yang telah bersiaran digital akan dilakukan analog switch-off.  Dalam roadmap implementasi penyiaran televisi digital, Pemerintah merencanakan bahwa tahun 2018 akan dilakukan analog switch-off secara nasional. Oleh karena ntu, sejak kini masyarakat dan para pelaku industri agar mempersiapkan diri untuk melakukan migrasi dari era penyiaran televisi analog menuju era penyiaran televisi digital. Karena perlunye semua televisi pade beralih digital. Makanye Kominfo mengeluarkan alat set top box TV, ntu benda adalah perangkat penerima siaran TV digital. STB TV digital ini merupakan komponen penting dalam migrasi TV analog ke TV digital. Set box TV digital juga mampu menyajikan fitur tambahan, seperti informasi kebencanaan. Siarannye ntu juga bisa disesuaikan dengan usia penontonnye, sehingga orangtua dapat mengatur apa aje yang boleh ditonton anak-anak.
Perjalanan aye maen futsal tuh udeh lama, dari nyang awalnye cuma ikut-ikutan, terus mulai maen ama anak-anak kampung di sekitar rumah. Cuma pas aye masuk SMP sempef berenti karna kaga ada tempat buat perempuan maen futsal, kalo mau nyampur ama anak laki pan udeh gede mah malu kaga kaya dulu. Nah, pas SMA mulai lagi tuh gara-gara temen SMA waktu itu bikin futsal putri, nah dari situ tuh maennya udeh mulai serius. Kaga cuma itu, maen futsalnye juga udeh lebih jelas gara-gara udeh punya pelatih trus peminatnye juga udeh mulai banyak. Dari situ deh aye mulai nekunin futsal, kaga cuma buat hoby tapi juga jadi kebiasaan rutin nyang sering dilakuin.
Alsa entu biasanye denger kajian atau khotbah kalo pas akhir pekan atau kagak pas Jum'at malem. Nah tapi karena pekan enih die baru pulang kerja jam 8 malem karena abis ade acara, die pun kagak bisa ke kajian. Akhirnye pas besoknye, Sabtu pagi, die pun dateng ke masjid tempat die biasa ikut kajian atau dengerin khotbah. Nah pas entu 7 menit lagi kajian mulai. Akhirnye pas udeh 7 menitan, kajian pun dimulai. Khotbah agama yang terakhir Alsa dengerin entu tentang suatu kemudahan atau keringanan. Katenye, kemudahan atau keringanan entu salah satu karakteristik serta hal khusus pade syariat agamanye Alsa, ya entu Islam. Hal tersebut juga katenye paling keliatan. Katenye, Islam entu agama yang mudah dan memudahkan. Apelagi kalo dibandingin sama agama-agama sebelomnye. Karena katenye, Allah udeh angkat beban-beban yang dulunye sempet dipikul sama para umat sebelomnye pas entu.
Bagi nyang dêmên amè olahragè êni puguhnyè bisè montên kêahlian pêbalap ntu wayah mêrèka macu mobil balap Formula 1 (F1) di sirkuit. Sêorang pêbalap F1 mampu macu mobil balap F1 ampè kêcêpêtan 350 km/jêm. Kalo kêcêpêtan ntu diaplikasiin di mobil biasè mungkin struktur rangkènyè udèh kagak sanggup nahan têkênan angin nyang kudu dilaluin. Dêngan kêcêpêtan nyang pantastis ntu, parè pêbalap F1 kudu punyè kêahlian mumpunin, konsèntrasi nyang tinggi, amè têntunyè mobil nyang canggih jugè. Kalo adè salèh pêrèkênan sêdikit ajè, udèh bisè dipastiin pêbalap bisè kêcêlakèan. Bagi mêrèka, macu mobil ampè kêcêpêtan kayak gono udèh dianggêp biasè. Jadi, êlu jangan bêrani cobè-cobè ngêbut di jalanan, yè!
Umumnye pertandingan bola basket diadainnye ntu kalo yang profesional diadainnye indoor, tapi kalo yang santai di lapangan terbuka. Penggemar ntu olahraga bola cukup bejibun. Ntu permainan yang menguras keringat disukai baik perempuan maupun pria, dan semua umur demen. Bola basket adalah olahraga bola berkelompok yang terdiri atas dua tim beranggotakan masing-masing lima orang yang saling bertanding mencetak poin dengan memasukkan bola ke dalam keranjang lawan. Bola basket dapat di lapangan terbuka, walaupun pertandingannye ntu profesional pada umumnye dilakukan di ruang tertutup. Lapangan pertandingan yang diperlukan juga relatif tidak besar, misal dibandingkan dengan sepak bola. Selain ntu, permainan bola basket juga lebih kompetitif karena tempo permainan cenderung lebih cepat jika dibandingkan dengan olahraga bola yang lain.
Musibah êni bermula dari ujan di malam Sabtu, 19 Februari 2021. Padè wayah ntu, ujan sempat turun sekitar jêm 22.00. Sebenarnya, ujan di malam ari ntu rasanya nikmat. Tapi, ujan nyang datêng padè malam ntu justru ngêjadi mimpi buruk nyang teramat nyata. Sembari memantau aèr bah, diè sempatkan buat melongok sebentar kê area dapur. Takut-takut adè rembesan aèr ujan dari sela-sela pintu belakang rumèh. Wayah Fariz mengecek area dapur, diè sungguh terkerjut. Pêgimanè kagak, area kamar mandi nyang letaknya persis di samping dapur udèh digenangi olèh aèr bah. Tingginya kira-kira semata kaki. Beruntung, adè semacam pembatas kêcit nyang menahan biar aèr kagak ampè luber kê area dapur. Sekitar jêm 01.30 dini ari, aèr bah bênêr-bênêr masuk kê dalêm rumèh. Padè wayah ntu, Fariz mulè ketakutan amè tibang bisè berdoa biar ujan bisè sigrah reda.
Soto Betawi merupakan soto yang khas dari daerah DKI Jakarta. Seperti halnya Soto Madura dan Soto Sulung, soto Betawi juga menggunakan jeroan. Selain jeroan, sering kali organ-organ lain juga disertakan, seperti mata, terpedo, dan juga hati. Daging sapi juga menjadi bahan campuran dalam soto Betawi. Kuah soto Betawi merupakan campuran santan dan susu. Kedua campuran inilah yang membuat rasa soto Betawi begitu khas. Istilah soto Betawi hadir dalam kuliner masakan Indonesia sekitar tahun 1977-1978, tetapi bukan berarti tidak ada soto sebelum tahun tersebut. Yang memopulerkan dan yang pertama memakai kata soto Betawi adalah penjual soto bernama Lie Boen Po di THR Lokasari / Prinsen Park, tentunya dengan ciri khas cita rasa sendiri. Banyak penjual soto pada masa tahun-tahun tersebut, biasanya menyebut dengan soto kaki Pak "X" atau sebutan lainnya. Istilah soto Betawi mulai menyebar menjadi istilah umum ketika penjual soto tersebut tutup sekitar tahun 1991.
Saat berwisata ke kota Jogja, jalan-jalannye ke daerah Malioboro yang jadi jantungnye ntu kota. Karena ntu jalan Malioboro layaknye ikon ntu kota. Berbagai macem pernak pernik, baju, sampe ganyeman ada di ntu jalan pilihannye ntu ganyeman juga bejibun, dari yang paling murah ampe yang agak mahal juga ada. Makanye bejibun orang pade kesono tiap harinye, baik yang emang orang sononye asli maupun wisatawan dalam dan luar negeri. Nah kalo ke ntu daerah katanye belom apdol aje gitu kalo kaga jalan jalan sekitaran Jogja naik delmannye. Di ntu daerah delmannye lucu lucu dan unik baik dalam hal dekorannye ntu delmam keretanye unik, dan pak kusirnye juga tampilannye rapih dan punya ciri khasnye sendiri.
Ada banyak maenan yang udah jadi olahraga alias banyak gerak buat bocah. Maenan itu ada galasin, maen karet, ama taplak gunung. Kta bahas satu-satu maenan bocah itu. kali ini kita bahas maenan lompat tali atawa banyak yang bilang maen karet. Maenan ini sering banget dimaenin pas pulang sekolah atawa liburan. Yang paling sering maenin ini kebanyakan bocah-bocah wadon. Maenan ini sekarang dibilangnya lompat tali, kalo bocah-bocah dulu bilangnya maen karet. Soalnya, permaenan ini pake tali yang dibikinnya dari karet gelang yang disambung. Permaenan lompat tali atawa maen karet ini punya banyak urutannya. Buat awal-awalnya dimulai dari dua orang yang jaga megang karet di dengkul. Kalo pemaen-pemaen udah bisa lewatin dengkul, langsung ke pinggang megangnya ampe kuping. Nah, pas posisi kuping ini ada aja bocah yang kalah lantaran kagak nyampe lompatnya. Kalo udah kalah, gantian dia yang langsung jaga. Permaenan karet ini ngandelin kekuatan kaki ama kudu ngelatih lompat lebih tinggi. Gerakan begitu udah kayak olahraga atawa bisa dibilang olahraga berkedok maen.
Rasanye hidup di injek-injek, dimaki, kaga dihargain ama orang tuh emang kaga enak banget dah. Mesti sabar dan kaga bisa ngelawan juga karna kaga ada daya buat ngelawan. Semua orang mandang juga sebelah mata, boro-boro mau bantu. Seinget aye, orang nyang paling tulus tuh bantu keluarga aye cuma orang tua. Disaat kite kaga punya makanan buat dimakan aja dikasih tuh tanpa kite minta. Pas Babeh lagi sakit trus kaga punya modal lagi dikasih tuh cuma-cuma buat mulai jualan lagi. Bener-bener dah ya kasih sayang orang tua tuh emang kaga ada batesnye, udah gitu juga kebaikan orang tua kaga minta dikembaliin.
Pisang ntu salah atu jenis bua-buaan nyang punye banyak manpaat. Bue nyang punye daon gede trus manjang eni punye kandungan gizi nyang tinggi. Bue pisang ngandung vitamin A, B, B6, ama vitamin C. Bukan cuman ntu, ade juge kalsium, fosfor, magnesium, ama karbohidrat nyang bagus buat kesehatan awak. Biasenye bue eni banyak digares ama atlit soalnye punye kandungan potasium nyang bagus buat nambah energi ama bikin atlit pade rose. Pisang dewek punye banyak jenisnye, misalnye pisang ambon, pisang kepok, pisang susu, pisang raje, pisang sisir, ama banyak lagi dah jenis pisang di dunie. Tiap jenis pisang punye ciri-ciri ama karakternye dewek.
Dulu Aini sering meremehkan tentang pentingnya danè darurat. Dalêm pikirannyè, "Kok sayang amat, yè, uang dalêm jumlah cukup gêdé tibang ditaruh bêgono ajè di tabungan. Kenapa kagak diputar lagi buat modal usaha?" Maklumlah, latar belakang kêluargè Aini èmang berwirausaha. Nah, ampè di suatu wayah, ujian datang menghampiri keluarganya. Sêcarè mendadak, suami Aini mengalami sakit nyang cukup berat, dirawat di rumèh sakit, amè kudu dioperasi. Kebetulan wayah ntu suaminya kagak ngêmilikin asuransi kêsèhatan. Dalêm keadaan terdesak ntulah akhirnya Aini meminta bantuan kêpadè mertua buat biaya pengobatan suami. Sêbênêrnyè Aini malu karna udèh menikah, tapi masing merepotkan orang tua. Musibah ntulah nyang ngêjadi pengalaman berharga buat Aini tentang betapa penting amè wajibnya buat ngêmilikin danè darurat.
Kalo ente getol push up, tapi kagak keliatan hilal hasilnye di badan ente, mungkin bisa coba olahraga laen nyang mirip push up, tapi lebih kudu nahan beban badan ame keseimbangan. Namanye plank. Posisi olahraganye mirip kek push up, cuman kudu siap nahan posisi badan di atas selama 30 detik ampe 1 menit, kagak bole begerak same sekali. Caranye, pertama kudu tengkurep, tapi tangan masing-masing di samping badan, ditekuk ame sikunye nyentuh lante buat nopang badan. Enih olahraga, walopun pas awal-awal kek nyiksa, tapi kalo udeh kebiasa, mah, jadi enak bangat di badan. Bagus buat otot perut nyang kagak gitu kebentuk kalo push up. Nah, biar kagak sakit pas sikunye nempel lante, jan lupa pake matras ato alas nyang lumayan empuk, ye.
Saban orang bisè melakukan kesalahan, namun adè bêbêrapè nyang kagak bisa termaafkan. Seperti pasangan nyang mempunyai kesalahan, jika sêlalu dibiarkan, bakal menimbun kebencian. Kemudian bakal memengaruhi kesehatan sêrtè kualitas hubungan. Hubungan adalah tentang kompromi antara pasangan. Jika menyesuaikan diri dêngan seseorang amè hal ntu memengaruhi kegiatan sehari-hari nyang pernah membuat bahagia, mundurlah. Kehidupan pribadi kagak seharusnya berpengaruh dêngan mengorbankan kebahagiaan orang laèn. Demikian pula dêngan hubungan percintaan. Secara umum, hubungan positif amè sehat ditunjukkan oleh keadaan diri sendiri. Amat normal buat mempertanyakan hubungan sesekali, tapi jika terus-menerus, saatnya buat jujur. Mungkin pernah ngêrasè kagak enak karna kagak bisè menjelaskan apa nyang dipikirkan. Tapi, nyang mengerti diri sendiri adalah êlu. Nyok, bijaksanalah buat mempertimbangkan apa nyang naluri katakan.
Elu tau kagak, kalo pas abad pertengahan – sekitar abad ke-8 sampe abad ke-12 Masehi – Islam entu jadi sumber ilmu pengetahuan dan penemuan? Pas entu, banyak bener tokoh ilmuwan dari berbagai bidang yang muncul di Peradaban Islam. Setelah mereka lahir dan muncul sebagai ilmuwan di entu masa, mereka berkontriusi ke dalam berbagai bidang. Mereka jadi ilmuwan, mereka nemuin ini-itu, intinye mereka bener-bener berkontribusi dalam peradaban. Bahkan ada juga yang nguasain berbagai disiplin ilmu sekaligus. Beberape tokoh Islam yang jadi ilmuwan di peradaban Islam entu ada; Ibnu Sina (die seorang filsuf, ilmuwan, dan dokter), Al Khawarizmi (ilmuwan Matematika), Al Kindi (penulis terkait ilmu beragam bidang), Abdul Wafa (ngembangin metode trigonometri) dan laennye. Gimane, keren bener kan orang-orang Islam? Nyok kite jadi orang Islam yang keren juga!
Bêtêmpat di Rumah Noto, bangunan warisan nyang bêlokasi di dêkêt pintu kêluar kampus Unipêrsitas Kristên Satya Wacana ntu ngêjadi têmpat buat pamèran bêtajuk pamèran wisatè amè robotika. Kêgiatan ntu disêlênggarèin dalêm rangkèan Pêntas Inopasi Mahèsiswè 2022. Acarè ntu kagak tibang ditujuin buat mahèsiswè, tapi masarakat umum amè siswè sêkola gè nyaba Rumah Noto. Sêbêlèh kanan sisi Rumah Noto, stan robotika nyuguhin Robot Sèpak Bola Bêrodè, Robot Tèmatik, amè Robot Search and Rescue Pêmadêm Api nyang narik pêratian pêngunjung. Kagak tibang dipamèrin, stan-stan robotika bisè jugè dijajal amè pêngunjung sêhinggè bisè ngêrasèin pêngalaman nyatè. Robot Sèpak Bola Berodè kêliatan ramè amè pêngunjung, mulè dari siswè SD Kristên Satya Wacana, mahèsiswè UKSW, amè masarakat umum. Parè siswè SD kêliatan lagi ngamatin robot amè bêrmaèn riang tangkêp bola dêngan robot.
saya akan menceritakan pengalaman saya dalam berolahraga. Beberapa tahun yang lalu saya ikut latihan bulutangkis yang diadakan bapak-bapak di kompleks perumahan saya. Yang biasa kami lakukan sebelum berangkat latihan adalah membuka WA group untuk memastikan bahwa yang akan latihan hari itu minimal yang bisa datang 4 orang. Kenapa 4 orang ?, karena usia kami sudah tidak muda lagi sehingga kami harus main ganda. Setelah yakin yang bisa latihan minimal 4 orang barulah kami berangkat ke lapangan bulutangkis. Yang agak menyesakkan adalah kadangkala kenyataannya sesampai di lapangan ada yang izin tidak bisa datang. Akibatnya tentu saja latihan-nya jadi berantakan, masih untung kalau ada pemain dari sebelah lapangan yang mau gabung latihan dengan kami. Pengalaman seperti itu sering terjadi sehingga menurunkan antusiasme saya dalam berlatih olahraga bulutangkis. Nah, saya pun beralih ke olahraga lari. Lari ini bisa dilakukan sendiri bisa juga dilakukan bersama-sama, hanya bedanya kalaupun tidak ada teman kita bisa berlari sendirian. Inilah yang membuat saya memilih untuk berolahraga sendirian dibanding bersama-sama.
Provinsi Aceh entu punye rumah adat yang namanye “Rumoh Aceh”. Rumoh Aceh entu katenye udeh ade dari jaman tanah Aceh dipimpin oleh raja. Kabar dari Gerakan Literasi Nasional (GLN) Kementerian Pendidikan dan Kebudayaan (Kemendikbud), Rumoh Aceh dulunye kagak dikenal sebagai rumah adat. Hal entu karena tiap masyarakat Aceh punya rumah yang bentuknye nyaris serupe sama Rumoh Aceh yang diketahuin sekarang ini. Tempat tinggalnye para pahlawan nasional kayak Cut Nyak Dhien dan Cut Meutia juga katenye merupakan rumoh aceh. Rumoh aceh tempat tinggal Cut Nyak Dhien entu ade di Gampong Lampisang, Aceh Besar, sedangkan rumoh aceh tempat tinggalnye Cut Meutia ade di Matangkuli, Aceh Utara. Entu kedua rumah sekarang ini dijadiin objek wisata bersejarah dan budaya Aceh. Sampe sekarang ini, Rumoh Aceh katenye masih dipake masyarakat Aceh, khususnye yang tinggal di pedesaan. Nah entu die kisah rumah adat Aceh yang namanye Rumoh Aceh.
Namanya akan selalu dikenang oleh penggemar sepakbola tanah air, terlebih lagi untuk penggemar Persela Lamongan. Kiper veteran ini menghembuskan nafas terakhirnya saat berusia 38 tahun setelah berbenturan dengan dua orang pemain, yaitu rekan setimnya Ramon Rodrigues dan penyerang Semen Padang, Marcel Sacramento dalam lanjutan Liga Go-Jek Traveloka Liga 1 melawan Semen Padang. Huda yang juga kapten dan legenda Persela Lamongan tidak langsung meninggal ditempat dan sempat dilarikan kerumah sakit oleh tim medis. Huda langsung mendapatkan perawatan yang intensive, dokter memasang alat bantu pernapasan dan juga alat pompa jantung pada Huda untuk memompa jantung dan otak, dan juga menjamin agar oksigen dapat masuk ke paru-paru. Namun setelah satu jam tidak merespon, dokter pun akhirnya memastikan Huda meninggal dunia akibat trauma atau 'Hypoxia' karena benturan yang terjadi pada saat pertandingan.
Upacaraè ngabèn dilakuin olèh umat Hindu di Bali. Orang Bali pêrcayè, ngabèn bisè nyuciin roh anggotè kêluargè nyang udèh mêninggal mênuju kê têmpat pêristirahatan têrakhir. 'Ngabèn' bêrasal dari katè 'beya' nyang bêarti 'bêkêl'. Adè jugè nyang bilang 'ngabèn' bêrasal dari katè 'ngabu' nyang bêarti 'ngêjadi abu'. Asal-usul ritual êni dilakuin amè Bharatayuddha (kêturunan kaisar Bharata) di India sêkitar 400 SM. Mêrèka pêrcayè bahwa upacarè krèmasi êni bakal ngêbawè balik awak orang nyang udèh mêninggal kê dasar alami awak. Umat Hindu jugè pêrcayè bahwa upacarè ngabèn êni bakal ngêbèbasin jiwè dari pêrbuatan buruk sêlamè idup di duniè. Lamè-lamè upacarè ngabèn êni mulè masup kê Bali padè abad kê-8 dan diwarisin sêcarè turun-têmurun.
Orang-orang mikirnye kalo mao jualan dari rume, apelagi jualan makanan dan bikinan ndiri, di rumenye kudu punye alat-alat masak nyang komplet kek di Master Chef. Padahal, mah, modal niat ame beberape alat dasar buat masak juge, bise jadi ntu makanan nyang layak jual. Ide enih emang biasanye didapet dari ngeliat tutorial masak ato orang makan makanan tetentu, tapi tenyate pas dicari care masaknye kudu pake alat-alat nyang ribet ato kagak semue orang punye. Muncul lah kreatipitas gimane carenye ntu masakan bise jadi, tapi kagak perlu make alat ntu. Misalnye, mao bikin kue kering, tapi kagak punye oven. Buat nyang mao jualan dari rume, kudu bangat muter otak biar kagak perlu beli oven nyang mahal ntu. Gantinye, bise make wajan, sarangan/tatakan panci, ame kompor biase. Poila! Jadi, dah, kue kering tanpa ngeluarin modal oven!
Permaenan laennya ada Feeding Frenzy. Permaenan ini percis kayak Insaniquarium. Bedanya, kalo di Insaniquarium kita sebage orang yang melihara ama kudu ngerawat ikan. Kalo di Feeding Frenzy ini kita yang jadi ikannya. Awalnya, kita jadi ikan yang kecit yang ada di lautan. Di situ ikan kecit ini makanin ikan-ikan yang lebih kecit lagi. Dari keseringan makanin ikan-ikan laen, kita jadi ikan yang gede. Semangkin jadi ikan gede, terus jadi yang paling gede. Kalo udah gitu, kita jadi ikan yang ada di puncak rante makanan di lautan. Dari permaenan kayak gini, dulu kita belajar soal rantai makanan pake cara yang nyenengin. Jadi, kita maen sembari belajar juga.
Doel aus bangat abis maen lari-larian ame temen-temennye. Die pulang bari engep ame ngos-ngosan ngadu ke Enyak, butuh nyang seger-seger. Enyak nyanggupin terus mulai bikin-bikin di dapur. Doel ngebuntutin Enyak terus kaget ndiri pas Enyak bilang mau bikin es selendang mayang. "Wadon mane, tuh, Nyak? Aye ora kenal," kata Doel, heran. "Yeh, ngejeplak aje tu congor," bales Enyak. Dijelasin lah sama Enyak, name es ini diambil dari cerite rakyat jaman dulu. Dibilang 'selendang' soalnye minumannye warna-warni kek selendang wadon, kalo 'mayang' artinye manis ame kenyel. Doel mangut-mangut dengernye. "Seger gitu, ye, Nyak, kek liat wadon bahenol?" Tanya Doel bari ngakak sebelum pantatnye kena kepret Enyak. "Iye lah, kagak sepet kek komuk (muka) lu. Buru sonoh ambil gelas, katanye aus?" respons Enyak. Doel ngibrit ambil gelas dua biji terus dituangin es selendang mayang ame Enyak. "Enak, Nyak!" kata Doel bari nyengir girang.
Senjata Klewang ntu adalah senjata tradisional dari senjata Minangkabau, yang berupa parang satu sisi, yang memiliki tumpuan yang berat di tengah-tengah bagiannye. Senjata Klewang biasanye memiliki bentuk mata yang tajam, tetapi juga melengkung. Pada zaman kuno, senjata ntu digunakannye sebagai senjata utama pasukan Padri pada perang Sumatra Barat abad ke-19. Insiden ntu dilihat oleh petugas Padri dengan sangat cepat di Senjata Klewang selama pertempurannye. Meskipun digunakannye sebagai senjata utama pertempuran, Klewang sering digunakannye untuk kegiatan pertanian. Senjata yang sebelumnye telah menyebar ke publik dalam kisaran dari pegangan yang memberikannye bentuk naga sampai sarung yang terbuat dari motif garis-garis mulai dibuat.
Punthuk Sêtumbu mêrupakan bukit nyang bêrlokasi di Dusun Kurahan, Dèsa Karangrêjo, Kêcamatan Borobudur, Kabupatèn Magêlang. Buat pênonton Ada Apa dengan Cinta? 2, puguh pamiliar amè objèk wisatè nyang atu êni. Dulunyè, Punthuk Sêtumbu tibang ladang biasè. Wayah sêorang potograpêr nyaba kê têmpat êni amè motoin pêmandangan di sono, poto ntu têrkênal karna kêsêbar di mèdia sosial. Sêjak wayah ntu, Punthuk Sêtumbu kagak pêrnèh sêpi pêngunjung. Dayè tarik utamè Punthuk Sêtumbu adalah sêbagè titik buat ngêliat kêindèhan matèari têrbit dêngan latar Gunung Mêrapi, Gunung Mêrbabu, amè Candi Borobudur. Jadi, karang êni kalo mau ngêliat Candi Borobudur kagak kudu nyaba kê candinyè, tapi bisè ngêliatnyè dari Punthuk Sêtumbu.
Dulu saya make Nokia X3–02 pas akhir Esemka, karna emang udah lemah IC Bluetoothnya, karna emang cuma hape satu-satunya gamungkin di tinggal buat diservis malah tambah parah, sampe akhirnya LCDnya blank putih, bootloop . Alm. Bapak punya kenalan tukang servis, dibawalah ke dia, orangnya masih muda, 25an. Pas berangkat cuma bootloop/blank screen pas pulang matot,. Kenapa saya tau hapenya matot ? Hapenya Bapak bawa ke servis hp yg lebih "pro", pas di bedah baru ketauan semua dalemannya di kanibalin, flexibel kamera putus, LCD Ori diganti kw, mati pula, udah gabisa di benerin, dah tinggal dimuseumkan aja. Ngamuklah saya ga terima, saya samperin lapaknya di pasar loak mingguan, saya protes terang-terangan sampe yang lain bubar, karena malu akhirnya di ganti rugi hp saya dibeli seharga hnadphone second
Pèlêm Ziarah (2016) bêrkisah têntang sêorang nyai bêrnamè Mbah Sri, nyang bêrusahè nyari makam lakinyè nyang bêrnamè Mbah Prawiro. Taun 1948 adè agrèsi militèr Bêlanda kêduè. Yogyakarta nyang masing jadi ibu kotè Indonesia disêrbu Bêlanda. Mbah Prawiro pêgi pêrang. Nyêsêknyè, abis pêrang ntu Mbah Prawiro kagak pernèh balik. Mbah Sri pun mangkin tuè, diè pèngèn nanti bisè dimakamin di sêbêlèh makam orang nyang dicintènyè, yakni lakinyè. Sayangnyè, Mbah Sri kagak tau di manè lakinyè dimakamin. Taun 2012, pêrjalanan Mbah Sri nyari lakinyè bêrujung padè sêbuah faktè nyang ngêjè Mbah Sri ngênêmuin cintè dêngan carè nyang kagak pêrnèh Mbah Sri dugè.
Danau Toba adalah salèh atu danau nyang têrkênal di Sumatra Utara. Danau êni dipêrkirèin kêbêntuk dari lêtusan gunung api bêrnamè Gunung Toba sêkitar 74.000 taun lalu. Asal-usul Danau Toba dikaitin amè sêbuah cêritè rakyat. Cêritènyè adè pêmudè bêrnamè Toba nyang gawèannyè mancing. Diè dapêt ikan bêsisik êmas wayah mancing. Diè pulang dan ngêrawat ikan ntu. Kagak disangkè, ikan ntu sêorang bidadari boto. Mêrèka kawin dêngan sarat Toba kudu ngêrahasièin idèntitas bininyè. Mêrèka dikarunièin bocah bêrnamè Samosir. Wayah Samosir badèr, Toba ngomèl dan ngatèin Samosir sêbagè bocah ikan. Bininyè ngamuk, diè bêdiri ngêgênggêm lêngên Samosir dan ngilang. Bêkas injêkkan kaki mêrèka ngêluarin aèr ampè dèsa ntu kêlêlêp. Kêbêntuklah danau bêrnamè Danau Toba dan pulo kêcil di têngèhnyè bêrnamè Samosir.
Sekarang perabotan rumah tuh udeh makin canggih, buat kite nyang mageran sekaran udeh ada robot nyang bisa gantiin kite buat nyapu di rumah. Kerja die nih udeh kaga pake disuruh lagi, udeh inisiatip aje tuh sendiri ngumpulin sampah ama debu nyang ada di rumah. Emang canggih banget dah orang nyang kepikiran buat bikin robot kaya gini. Udah gitu, kite juga kaga perlu repot ngecas tuh, kalo batrenya udeb mau abis, die bakalan balik lagi ke tempatnye untuk ngecas. Semakin terbantu aje kan kite nih dalem bersih-bersih rumah, cuma kudu ati-ati aja tuh jangan ampe keinjek apalagi kesandung. Soalnye harga robot ini tuh lumanyan mahal.